
A Képviselő-testület Szervezeti és Működési Szabályzatáról szóló 6/2024. (XII.4.) önkormányzati rendelet módosításáról
[1] A szabályozás célja a magasabb rendű jogszabályoknak történő megfelelés. Az európai uniós forrásokhoz való hozzáférés érdekében szükséges egyes törvények módosításáról szóló 2026. évi XVIII. törvény módosította a Magyarország helyi önkormányzatairól szóló 2011. évi CLXXXIX. törvény vagyonnyilatkozattételre vonatkozó rendelkezéseit.
[2] A rendelet módosításával bevezetésre kerül a vagyonnyilatkozat kapcsán csekély vagy elhanyagolható jelentőséget meghaladó, de a méltatlanságot meg nem alapozó admniisztratív jellegű hiányossága miatt megállapítható vagyoni szankció.
[3] A rendelet aktualizálja a 5. és 7. mellékleteket.
[4] Fácánkert Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotó hatáskörében és az Alaptörvény 32. cikk (1) bekezdésében d) pontjában, továbbá Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében a következőket rendeli el:
1. §
A Képviselő-testület Szervezeti és Működési Szabályzatáról szóló 6/2024. (XII. 4.) önkormányzati rendelet 47. § (2) bekezdése helyébe a következő rendelkezés lép:
„(2) A képviselő köteles írásban vagy szóban előzetesen bejelenteni, ha a képviselő-testület vagy bizottsága ülésén nem tud megjelenni. A polgármester jogosult arra, hogy a mulasztó képviselő tiszteletdíjának mérséklését, illetve megvonását javasolja. A Képviselő-testület határozatban dönt a mulasztó képviselő tárgyhavi tiszteletdíjának legfeljebb 50%-ig terjedő mérsékléséről, maximum 12 havi időtartamra. Ismételt kötelezettségszegés esetén a mulasztó képviselő legfeljebb teljes tárgyhavi tiszteletdíjának megvonásáról, maximum 12 havi időtartamra.”
2. §
A Képviselő-testület Szervezeti és Működési Szabályzatáról szóló 6/2024. (XII. 4.) önkormányzati rendelet 34. alcíme a következő 47/A. §-sal egészül ki:
„47/A. §
(1) Ha az Integritás Hatóság az európai uniós költségvetési források felhasználásának ellenőrzése során a képviselő vagyonnyilatkozatával kapcsolatban csekély vagy elhanyagolható jelentőséget meghaladó, de méltatlanságot meg nem alapozó, adminisztratív jellegű hiányosságot állapít meg, a Képviselő-testület az érintett képviselővel szemben vagyoni szankciót alkalmaz.
(2) A vagyoni szankció mértéke a képviselőnek (ideértve a polgármestert és alpolgármestert is) a jogsértést megállapító határozat meghozatalakor hatályos egyhavi tiszteletdíjának legfeljebb 50%-ának megfelelő összeg, maximum 3 havi időtartamra.
(3) Ismételt adminisztratív kötelezettségszegés esetén a vagyoni szankció – az (1) –(2) bekezdésben meghatározott keretek között – újra megállapítható.
(4) Az Integritás Hatóság erről szóló jelentésének megérkezését követően az Ügyrendi Bizottság 60 napon belül hivatalból lefolytatja a vagyonnyilatkozattal kapcsolatos eljárást. Az eljárás eredményéről az Ügyrendi Bizottság köteles előterjesztést benyújtani a képviselő-testület soron következő ülésére a vagyoni szankció megállapítása érdekében.”
3. §
(1) A Képviselő-testület Szervezeti és Működési Szabályzatáról szóló 6/2024. (XII. 4.) önkormányzati rendelet 5. melléklete helyébe az 1. melléklet lép.
(2) A Képviselő-testület Szervezeti és Működési Szabályzatáról szóló 6/2024. (XII. 4.) önkormányzati rendelet 7. melléklete helyébe a 2. melléklet lép.
4. §

Ez a rendelet 2026. október 1-jén lép hatályba.

1. melléklet az .../... . (... . ... .) önkormányzati rendelethez
„5. melléklet a 6/2024. (XII. 4.) önkormányzati rendelethez



(A melléklet szövegét a(z) 5. melléklet_SZMSZ.pdf elnevezésű fájl tartalmazza.)”

2. melléklet az .../... . (... . ... .) önkormányzati rendelethez
„7. melléklet a 6/2024. (XII. 4.) önkormányzati rendelethez



(A melléklet szövegét a(z) 7. melléklet_SZMSZ.pdf elnevezésű fájl tartalmazza.)”

Általános indokolás
A rendelet-tervezet megalkotását az európai uniós forrásokhoz való hozzáférés érdekében szükséges egyes törvények módosításáról szóló 2026. évi XVIII. törvény a Magyarország helyi önkormányzatairól szóló 2011. évi CLXXXIX. törvény vagyonnyilatkozattételre vonatkozó rendelkezéseinek módosítása és az SZMSZ 5. és 7. mellékletének aktualizálása teszi szükségessé. Az SZMSZ módosításának elmaradása a törvényességi felügyeleti szerv önkormányzattal szemben eljárását vonhatja maga után.
Részletes indokolás
Az 1. §-hoz, a 2. §-hoz és a 4. §-hoz 
1.§
A vagyoni szankció megállapítására időtartamot is meghatároz.
2.§
A vagyonnyilatkozattal kapcsolatos eljárás eredménye kapcsán bevezeti a vagyoni szankció kiszabásának a lehetőségét.
3.§
Az SZMSZ 5., 7. mellékleteinek módosított adattartalmáról rendelkezik.
4.§
A hatályba léptető rendelkezést tartalmazza.

